CELEX: 62011CA0146
Language: lv
Date: 2012-07-12 00:00:00
Title: Lieta C-146/11: Tiesas (otrā palāta) 2012. gada 12. jūlija spriedums ( Riigikohus (Igaunija) lūgums sniegt prejudiciālu nolēmumu) — AS Pimix , kas atrodas likvidācijas procesā/ Maksu- ja Tolliameti Lõuna maksu- ja tollikeskus, Põllumajandusministeerium (Jaunu dalībvalstu pievienošanās — Nodevas noteikšana par lauksaimniecības produktu liekajiem krājumiem — Valsts tiesību aktā ietverta norāde uz Eiropas Savienības regulas normu, kas nav pienācīgi publicēta Eiropas Savienības Oficiālajā Vēstnesī konkrētās dalībvalsts valodā)

22.9.2012   
            
            
               LV
            
            
               Eiropas Savienības Oficiālais Vēstnesis
            
            
               C 287/12
            
         Tiesas (otrā palāta) 2012. gada 12. jūlija spriedums (Riigikohus (Igaunija) lūgums sniegt prejudiciālu nolēmumu) — AS Pimix, kas atrodas likvidācijas procesā/Maksu- ja Tolliameti Lõuna maksu- ja tollikeskus, Põllumajandusministeerium
   
   (Lieta C-146/11) (1)
   
   (Jaunu dalībvalstu pievienošanās - Nodevas noteikšana par lauksaimniecības produktu liekajiem krājumiem - Valsts tiesību aktā ietverta norāde uz Eiropas Savienības regulas normu, kas nav pienācīgi publicēta Eiropas Savienības Oficiālajā Vēstnesī konkrētās dalībvalsts valodā)
   2012/C 287/19
   Tiesvedības valoda — igauņu
   
      Iesniedzējtiesa
   
   
      Riigikohus
   
   
      Lietas dalībnieki pamata procesā
   
   
      Prasītāja: AS Pimix, kas atrodas likvidācijas procesā
   
      Atbildētājas: Maksu- ja Tolliameti Lõuna maksu- ja tollikeskus, Põllumajandusministeerium
   
   
      Priekšmets
   
   Lūgums sniegt prejudiciālu nolēmumu — Riigikohus — LESD 288. panta 2. punkta, LESD 297. panta 1. punkta un Komisijas 2003. gada 10. novembra Regulas (EK) Nr. 1972/2003 par pārejas posma pasākumiem, kas jānosaka attiecībā uz lauksaimniecības produktu tirdzniecību Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās dēļ (OV L 293, 3. lpp.), kā arī Tiesas spriedumu lietā C-161/06, lietā C-560/07 un lietā C-140/08 interpretācija — Jaunu dalībvalstu pievienošanās — Nodevas noteikšana par lauksaimniecības produktu liekajiem krājumiem — Valsts tiesību aktā ietverta norāde uz Eiropas Savienības regulas normu, kas nav pienācīgi publicēta Eiropas Savienības Oficiālajā Vēstnesī konkrētās dalībvalsts valodā dienā, kurā bija paredzēts noteikt liekos krājumus — Regulas ieviešana vai neieviešana Tiesas judikatūras nozīmē
   
      Rezolutīvā daļa:
   
   Akta par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem Līgumos, kas ir Eiropas Savienības pamatā, 58. pants ir jāinterpretē tādējādi, ka tas Igaunijā attiecībā uz privātpersonām nepieļauj piemērot Komisijas 2003. gada 10. novembra Regulas (EK) Nr. 1972/2003 par pārejas posma pasākumiem, kas jānosaka attiecībā uz lauksaimniecības produktu tirdzniecību Čehijas Republikas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanās dēļ, normas, kuras 2004. gada 1. maijā nebija publicētas igauņu valodā Eiropas Savienības Oficiālajā Vēstnesī un nebija transponētas šīs dalībvalsts tiesībās, un tā tas ir pat tad, ja šīs privātpersonas varēja citādi uzzināt par šī tiesību akta esamību.
   
      (1)  OV C 160, 25.5.2011.